CELEX: 62019TN0158
Language: mt
Date: 2019-03-15 00:00:00
Title: Kawża T-158/19: Rikors ippreżentat fil-15 ta’ Marzu 2019 — Breyer vs Il-Kummissjoni

17.6.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 206/44
            
         
      Rikors ippreżentat fil-15 ta’ Marzu 2019 — Breyer vs Il-Kummissjoni
      (Kawża T-158/19)
      (2019/C 206/48)
      Lingwa tal-kawża: il-Ġermaniż
      
         Partijiet
      
      
         Rikorrent: Patrick Breyer (Kiel, il-Ġermanja) (rappreżentant: J. Breyer, avukat)
      
         Konvenuta: Il-Kummissjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjoni tal-Kummissjoni tas-17 ta’ Jannar 2019 bin-Numru ta’ Referenza Ares(2018)6073379, u
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka l-motivi li ġejjin.
      
                  1.
               
               
                  L-ewwel motiv ibbażat fuq applikazzjoni żbaljata tal-ewwl inċiż tal-Artikolu 4(2) tar-Regolament (KE) Nru 1049/2001 (1) (Ħarsien ta’ interessi kummerċjali)
                  
                              —
                           
                           
                              L-ewwel motiv huwa bbażat fuq l-allegazzjoni li l-iżvelar ta’ dokumenti dwar l-approvazzjoni u l-implimentazzjoni tal-proġett ta’ riċerka iBorderCtrl ma jippreġudikax il-ħarsien tal-interessi kummerċjali tal-membri tal-konsorzju. L-iskop tal-proġett “Intelligent Portable Border Control System” huwa li tiġi esplorata teknoloġija ġdida dwar il-kontroll tad-dħul ta’ persuni bħall-użu tas-“sejbien awtomatizzat ta’ gideb” u l-kalkolu ta’ valur tar-riskju.
                           
                        
                              —
                           
                           
                              Ir-rikorrent jallega wkoll li hemm interess pubbliku superjuri għall-iżvelar tad-dokumenti inkwistjoni.
                           
                        
            
                  2.
               
               
                  It-tieni motiv ibbażat fuq applikazzjoni żbaljata tal-Artikolu 7(1) u tal-Artikolu 8(1) tar-Regolament (KE) Nru 1049/2001 (Proċessar ta’ applikazzjonijiet)
                  
                              —
                           
                           
                              It-tieni motiv huwa bbażat fuq l-allegazzjoni li l-Kummissjoni pproċessat biss l-applikazzjoni għall-aċċess għal dokumenti dwar l-implimentazzjoni tal-proġett ta’ riċerka iBorderCtrl. Madankollu, l-applikazzjoni għall-aċċess għal dokumenti dwar l-approvazzjoni tal-proġett ma ġietx ipproċessata.
                           
                        
            
         (1)  Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).